Euroopa Liidu Teataja L 127 , 29/04/2004 Lk 0073 - 0080



Komisjoni direktiiv 2004/57/EÜ, 23. aprill 2004, pürotehniliste toodete ja teatud laskemoona identifitseerimise kohta nõukogu direktiivi 93/15/EMÜ kohaselt tsiviilkasutuseks mõeldud lõhkematerjalide turuletoomist ja järelevalvet käsitlevate sätete ühtlustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. aprilli 1993. a direktiivi 93/15/EMÜ tsiviilkasutuseks mõeldud lõhkematerjalide turuletoomist ja järelevalvet käsitlevate sätete ühtlustamise kohta, [1] eriti selle artiklit 13(3) ning arvestades järgmist: (1) Direktiivi 93/15/EMÜ kohaldatakse lõhkematerjalide suhtes, mida käsitletakse lõhkematerjalidena ÜRO soovitustes ohtlike kaupade veo kohta ja mis kuuluvad nimetatud soovituste 1. klassi. Pürotehnilised tooted jäävad selle direktiivi raamidest siiski selgesõnaliselt välja. (2) Et tagada direktiivi 93/15/EMÜ ühetaoline kohaldamine kogu ühenduses, on järelikult vaja ÜRO asjaomastest soovitustest juhindudes identifitseerida tooted, mida käsitletakse pürotehnilistena. (3) Osa ÜRO soovitustes 1. klassi liigitatud toodetest on kasutatavad kaheti, sest neid on võimalik kasutada nii lõhkematerjalidena kui ka pürotehniliste toodetena. Seetõttu tuleb direktiivi 93/15/EMÜ järjepideva rakendamise huvides kehtestada norm nende toodete identifitseerimiseks ülekaalus olevate omaduste põhjal, teisisõnu nende liigitamiseks lõhkematerjalideks või pürotehnilisteks toodeteks. (4) Käesolevas direktiivis sätestatud meetmed on kooskõlas direktiivi 93/15/EMÜ artikli 13 kohaselt asutatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 93/15/EMÜ artikli 1 lõike 3 teise ja osaliselt kolmanda taande nõuete rakendamiseks on käesoleva direktiivi I lisas loetletud tooted, mida käsitletakse asjakohastes ÜRO soovitustes pürotehniliste toodete või laskemoonana. Artikkel 2 Direktiivi 93/15/EMÜ artikli 1 lõike 3 teise taande nõuete rakendamiseks on käesoleva direktiivi II lisas loetletud tooted, mis vajavad määratlemist nende liigitamisel pürotehnilisteks toodeteks või lõhkematerjalideks. Artikkel 3 1. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. detsembriks 2004. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile. Liikmesriigid kohaldavad neid sätteid alates 31. jaanuarist 2005. Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste riigisiseste õigusnormide teksti. Artikkel 4 Käesolev direktiiv jõustub kahekümnendal päeval pärast selle avaldamist Euroopa Liidu Teatajas. Artikkel 5 Käesolev direktiiv on adresseeritud liikmesriikidele. Brüssel, 23. aprill 2004 Komisjoni nimel komisjoni liige Erkki Liikanen [1] EÜT L 121, 15.5.1993, lk 20. -------------------------------------------------- I LISA Tooted, mida käsitletakse asjakohastes ÜRO soovitustes pürotehniliste toodete või laskemoonana ÜRO nr | NIMETUS ja KIRJELDUS | KLASS/AINE LIIGI KOOD | SÕNASTIK (ainult abistavaks teabeks) | Grupp G 0009 | Süütelaskemoon lõhke-, heite- või väljapaiskelaenguga või ilma | 1.2 G | Laskemoon Üldmõiste, mis on seotud peamiselt sõjaliselt kasutatavate toodetega – igat liiki pommide, granaatide, rakettide, miinide, mürskude jms. Süütelaskemoon Süüteainet sisaldav laskemoon. Välja arvatud juhtudel, kui laskemoon on iseplahvatav, sisaldab see kas üht või mitut komponenti järgmistest: väljapaiskelaeng koos tongi ja süütelaenguga; sütik koos lõhke- või heitelaenguga. | 0010 | Süütelaskemoon lõhke-, heite- või väljapaiskelaenguga või ilma | 1,3 G | Vt kirjet ÜRO nr 0009 | 0015 | Laskemoon Suits lõhke-, heite- või väljapaiskelaenguga või ilma | 1.2 G | Suitsulaskemoon Laskemoon, mis sisaldab suitsu tekitavat ainet. Välja arvatud juhtudel, kui laskemoon on iseplahvatav, sisaldab see kas üht või mitut komponenti järgmistest: väljapaiskelaeng koos tongi ja süütelaenguga; sütik koos lõhke- või heitelaenguga. | 0016 | Suitsulaskemoon lõhke-, heite- või väljapaiskelaenguga või ilma | 1.3 G | Vt kirjet ÜRO nr 0015 | 0018 | Pisargaasilaskemoon lõhke-, heite- või väljapaiskelaenguga | 1.2 G | Pisargaasilaskemoon lõhke-, heite- või väljapaiskelaenguga Laskemoon, mis sisaldab pisaravoolust tekitavat ainet. Sisaldab ka üht või mitut komponenti järgmistest: pürotehniline aine; väljapaiskelaeng koos tongi ja süütelaenguga; sütik koos lõhke- või heitelaenguga. | 0019 | Pisargaasilaskemoon lõhke-, heite- või väljapaiskelaenguga | 1.3 G | Vt kirjet ÜRO nr 0018 | 0039 | Valgustuspommid | 1.2 G | Pommid Lõhkematerjalid, mida heidetakse alla õhusõidukeilt. Võivad sisaldada süütevedelikku koos purustuslaenguga, valgustussegu või purustuslaengut. Termin hõlmab mõisteid: pommid, valgustussegu. | 0049 | Valgustuspadrunid | 1.1 G | Valgustuspadrunid Koosnevad kestast, tongist ja valgustuspulbrist; need on terviklikud tooted ning tulistamiseks valmis. | 0050 | Valgustuspadrunid | 1.3 G | Vt kirjet ÜRO nr 0049 | 0054 | Signaalpadrunid | 1.3 G | Signaalpadrunid Tooted, mis tekitavad tulistamisel värvilist valgust või mille abil antakse muid signaale signaalpüstolitest jne. | 0066 | Süütenöör | 1.4 G | Süütenöör Tekstiilmaterjalist valmistatud toode, mis on kaetud suitsuga püssirohu või muu kiirestipõleva pürotehnilise ainega ning elastse kaitsekihiga või toode, mis koosneb suitsuga püssirohul põhinevast südamikust ja seda ümbritsevast elastsest punutud kangast. Süütenöör põleb välise leegiga pikisuunas progresseeruvalt ja seda kasutatakse süüte ülekandmiseks süüteseadeldiselt laengule. | 0092 | Pinnavalgustusraketid | 1.3 G | Valgustusraketid Pürotehnilisi aineid sisaldavad tooted, mis on mõeldud valgustamiseks, identifitseerimiseks, signaliseerimiseks või hoiatamiseks. | 0093 | Valgustuspommid | 1.3 G | Vt kirjet ÜRO nr 0092 | 0101 | Süütenöör, mittedetoneeriv | 1.3 G | Süütenöör/sütik Kuigi nende kahe sõna algupära on ühine (prantsuskeelsetest sõnadest fusée, fusil) ja inglise keeles peetakse neid mõnikord sama mõiste erinevateks kirjaviisideks (fuse/fuze), tasub siin meenutada kokkulepet, et süütenööriks nimetatakse nööritaolist süütevahendit, sütikuks aga laskemoona koostises kasutatavat seadist, mis sisaldab mehaanilisi, elektrilisi, keemilisi või hüdrostaatilisi komponente ja mis on mõeldud süüteahela käivitamiseks deflagratsiooni või detonatsiooni teel. Süütenöör, hetktoimega, mittedetoneeriv (quickmatch) Puuvillasest lõngast toode, mis on immutatud peeneteralise püssirohuga (quickmatch). Põleb välise leegiga ja kasutatakse ilutulestike jms süüteahelates. | 0103 | Torusütik, metallümbrises | 1.4 C | Torusütik, metallümbrises Toode, mis koosneb südamikku või deflagreeruvat lõhkeainet sisaldavast metalltorust. | 0171 | Valgustuslaskemoon lõhke-, heite- või väljapaiskelaenguga või ilma | 1.2 G | Valgustuslaskemoon lõhke-, heite- või väljapaiskelaenguga või ilma Laskemoon, mis on mõeldud üksiku intensiivse valgusallika tekitamiseks pinna valgustamisel. Termin hõlmab valgustuspadruneid, -granaate ja -mürske ning valgustus- ja sihtmärgi identifitseerimise pomme. | 0191 | Käsisignaalseadised | 1.4 C | Tooted, mis on mõeldud signaalide andmiseks. | 0192 | Raudteepetardid, plahvatavad | 1.1 G | Vt kirjet ÜRO nr 0191 | 0194 | Merehädasignaalid | 1.1 G | Vt kirjet ÜRO nr 0191 | 0195 | Merehädasignaalid | 1.3 G | Vt kirjet ÜRO nr 0191 | 0196 | Suitsusignaalid | 1.1 G | Vt kirjet ÜRO nr 0191 | 0197 | Suitsusignaalid | 1.4 G | Vt kirjet ÜRO nr 0191 | 0212 | Laskemoona trasseerlaengud | 1.3 G | Laskemoona trasseerlaengud Kinnised pürotehnilisi aineid sisaldavad tooted, mis muudavad tulistamise trajektoori nähtavaks. | 0254 | Valgustuslaskemoon lõhke-, heite- või väljapaiskelaenguga või ilma | 1.3 G | Vt kirjet ÜRO nr 0171 | 0297 | Valgustuslaskemoon lõhke-, heite- või väljapaiskelaenguga või ilma | 1.4 G | Vt kirjet ÜRO nr 0254 | 0299 | Valgustuspommid | 1.3 G | Vt kirjet ÜRO nr 0039 | 0300 | Süütelaskemoon lõhke-, heite- või väljapaiskelaenguga või ilma | 1.4 G | Vt kirjet ÜRO nr 0009 | 0301 | Pisargaasilaskemoon lõhke- või heitelaenguga | 1.4 G | Vt kirjet ÜRO nr 0018 | 0303 | Suitsulaskemoon lõhke-, või heitelaenguga või ilma | 1.4 G | Vt kirjet ÜRO nr 0015 | 0306 | Laskemoona trasseerlaengud | 1.4 G | Vt kirjet ÜRO nr 0212 | 0312 | Signaalpadrunid | 1.4 G | Signaalpadrunid Tooted, mis tekitavad tulistamisel värvilist valgust või mille abil antakse muid signaale signaalpüstolitest jne | 0313 | Suitsusignaalid | 1.2 G | Vt kirjet ÜRO nr 0195 | 0318 | Õppe-, käsi- või püssigranaadid | 1.3 G | Õppe-, käsi- või püssigranaadid Tooted, mis on mõeldud käsitsi heitmiseks või püssist lennutamiseks. Termin hõlmab mõisteid: õppe-, käsi- või püssigranaadid | 0319 | Süütekapslid, torujad | 1.3 G | Süütekapslid, torujad Tooted, mis sisaldavad süütavat tongi ja deflagreeruvast lõhkeainest (näiteks suitsuga püssirohi) koosnevat lisalaengut, kasutatakse väljapaiskelaengu süütamiseks näiteks kahuri laskemoonakestas. | 0320 | Süütekapslid, torujad | 1.4 G | Vt kirjet ÜRO nr 0319 | 0333 | Ilutulestiku vahendid | 1.1 G | Ilutulestiku vahendid Meelelahutuseks mõeldud pürotehnilised tooted. | 0334 | Ilutulestiku vahendid | 1.2 G | Vt kirjet ÜRO nr 0333 | 0335 | Ilutulestiku vahendid | 1.3 G | Vt kirjet ÜRO nr 0333 | 0336 | Ilutulestiku vahendid | 1.4 G | Vt kirjet ÜRO nr 0333 | 0362 | Õppelaskemoon | 1.4 G | Õppelaskemoon Laskemoon, mis ei sisalda lõhke- või heitelaengust koosnevat purustuslaengut. Koosneb tavaliselt ka sütikust ja väljapaiskelaengust. | 0363 | Katselaskemoon | 1.4 G | Katselaskemoon Pürotehnilisi aineid sisaldav laskemoon, mida kasutatakse uue laskemoona toime või selle tugevuse, relvaosade või -koostude testimiseks. | 0372 | Õppe-, käsi- või püssigranaadid | 1.2 G | Vt kirjet ÜRO nr 0318 | 0373 | Käsisignaalseadised | 1.4 S | Vt kirjet ÜRO nr 0191 | 0403 | Valgustuspommid | 1.4 G | Vt kirjet ÜRO nr 0092 | 0418 | Pinnavalgustusraketid | 1.2 G | Vt kirjet ÜRO nr 0092 | 0419 | Pinnavalgustusraketid | 1.1 G | Vt kirjet ÜRO nr 0092 | 0420 | Valgustuspommid | 1.1 G | Vt kirjet ÜRO nr 0092 | 0421 | Valgustuspommid | 1.2 G | Vt kirjet ÜRO nr 0092 | 0424 | Trasseerivad mürsud (kuulid) lõhkelaenguta | 1.3 G | Mürsud (kuulid) Tooted, mida heidetakse suurtükkidest või muudest suurtükiväerelvadest, püssidest või muudest väikerelvadest. Need võivad olla lõhkelaenguta mürsud (-kuulid), trasseerivad või mitte, võivad sisaldada lõhke- või heitelaengut või purustuslaengut. Termin hõlmab mõisteid: trasseerivad mürsud (kuulid) lõhkelaenguta; lõhke- või heitelaenguga mürsud (kuulid); purustuslaenguga mürsud (kuulid) | 0425 | Trasseerivad mürsud (kuulid) lõhkelaenguta | 1.4 G | Vt kirjet ÜRO nr 0424 | 0428 | Pürotehnilised tooted, tehniliseks otstarbeks | 1.1 G | Pürotehnilised tooted, tehniliseks otstarbeks Pürotehnilisi aineid sisaldavad tooted, mida kasutatakse tehnilisel otstarbel, näiteks soojuse, gaasi või lavaefektide tekitamiseks jne. ermin hõlmab tooteid, mis on järgmisena eraldi loetletud: kogu laskemoon; signaalpadrunid; kaablilõikurid (traalpadrunid), plahvatavad; ilutulestikud; valgustuspommid; pinnavalgustusraketid; päästeseadised, plahvatavad; needid, plahvatavad; käsisignaalseadised; hädasignaalseadised; raudteepetardid, plahvatavad; suitsusignaalid. | 0429 | Pürotehnilised tooted, tehniliseks otstarbeks | 1.2 G | Vt kirjet ÜRO nr 0428 | 0430 | Pürotehnilised tooted, tehniliseks otstarbeks | 1.3 G | Vt kirjet ÜRO nr 0428 | 0431 | Pürotehnilised tooted, tehniliseks otstarbeks | 1.4 G | Vt kirjet ÜRO nr 0428 | 0434 | Lõhke- või heitelaenguga mürsud (kuulid) | 1.2 G | Mürsud (kuulid) Tooted, mida heidetakse suurtükkidest või muudest suurtükiväerelvadest, püssidest või muudest väikerelvadest. Need võivad olla lõhkelaenguta mürsud (-kuulid), trasseerivad või mitte, võivad sisaldada lõhke- või heitelaengut või purustuslaengut. Termin hõlmab mõisteid: mürsud (kuulid), lõhkelaenguta, trasseerivad; lõhke- või heitelaenguga mürsud (kuulid); purustuslaenguga mürsud (kuulid). | 0435 | Lõhke- või heitelaenguga mürsud (kuulid) | 1.4 G | Vt kirjet ÜRO nr 0434 | 0452 | Õppe-, käsi- või püssigranaadid | 1.4 G | Vt kirjet ÜRO nr 0372 | 0487 | Suitsusignaalid | 1.3G | Vt kirjet ÜRO nr 0194 | 0488 | Õppelaskemoon | 1.3 G | Õppelaskemoon Laskemoon, mis ei sisalda lõhke- või heitelaengust koosnevat purustuslaengut. Koosneb tavaliselt ka sütikust ja väljapaiskelaengust. Termin hõlmab tooteid, mis on järgmisena eraldi loetletud: õppegranaadid. | 0492 | Raudteepetardid, plahvatavad | 1.3 G | Vt kirjet ÜRO nr 0194 | 0493 | Raudteepetardid, plahvatavad | 1.4 G | Vt kirjet ÜRO nr 0194 | 0503 | Turvapadja täitjad, turvapadja moodulid või turvavöö eelpingutid | 1.4 G | | ÜRO nr | NIMETUS ja KIRJELDUS | KLASS/AINE LIIGI KOOD | SÕNASTIK (ainult abistavaks teabeks) | Grupp S 0110 | Õppe-, käsi- või püssigranaadid | 1.4 S | Vt kirjet ÜRO nr 0318 | 0193 | Raudteepetardid, plahvatavad | 1.4 S | Vt kirjet ÜRO nr 0194 | 0337 | Ilutulestiku vahendid | 1.4 S | Vt kirjet ÜRO nr 0334 | 0345 | Trasseerivad mürsud (kuulid) lõhkelaenguta | 1.4 S | Mürsud (kuulid) Tooted, mida heidetakse suurtükkidest või muudest suurtükiväerelvadest, püssidest või muudest väikerelvadest. Need võivad olla lõhkelaenguta mürsud (-kuulid), trasseerivad või mitte, võivad sisaldada lõhke- või heitelaengut või purustuslaengut. | 0376 | Süütekapslid, torujad | 1.4 S | Vt kirjet ÜRO nr 0319 | 0404 | Valgustuspommid | 1.4 S | Vt kirjet ÜRO nr 0092 | 0405 | Signaalpadrunid | 1.4 S | Signaalpadrunid Tooted, mis tekitavad tulistamisel värvilist valgust või mille abil antakse muid signaale signaalpüstolitest jne | 0432 | Pürotehnilised tooted, tehniliseks otstarbeks | 1.4 S | | -------------------------------------------------- II LISA Tooted, mis vajavad määratlemist nende liigitamisel pürotehnilisteks toodeteks või lõhkematerjalideks ÜRO nr | NIMETUS ja KIRJELDUS | KLASS/AINE LIIGI KOOD | SÕNASTIK (ainult abistavaks teabeks) | Grupp G 0121 | Süütlid | 1.1 G | Süütlid Üht või mitut lõhkeainet sisaldavad tooted, mida kasutatakse deflagratsiooni tekitamiseks lõhkamisahelas. Neid võib aktiveerida keemiliselt, elektriliselt või mehaaniliselt. | 0314 | Süütlid | 1.2 C | Vt kirjet ÜRO nr 0121 | 0315 | Süütlid | 1.3 G | Vt kirjet ÜRO nr 0121 | 0316 | Süütetorud | 1.3 G | | 0317 | Süütetorud | 1.4 G | | 0325 | Süütlid | 1.4 G | Vt kirjet ÜRO nr 0121 | 0353 | Plahvatavad tooted, NOS (kui pole teisiti sätestatud) | 1.4 G | | 0454 | Süütlid | 1.4 S | Vt kirjet ÜRO nr 0121 | ÜRO nr | NIMETUS ja KIRJELDUS | KLASS/AINE LIIGI KOOD | SÕNASTIK (ainult abistavaks teabeks) | Grupp S 0131 | Süütenööri süüturid | 1.4 S | Süütenööri süüturid Mitmesuguse konstruktsiooniga seadised, mis rakenduvad hõõrdumise, löögi või elektri toimel ja mida kasutatakse süütenööri süütamiseks. | 0349 | Plahvatavad tooted, NOS (kui pole teisiti sätestatud) | 1.4 S | | 0368 | Süütetorud | 1.4 S | | --------------------------------------------------